open-index/open-wikipedia-markdown huggingface dataset:
Tehnopol

**Tehnopol** ehk **Tallinna Teaduspark Tehnopol** on teadus- ja ärilinnak alustavatele ja kasvavatele ettevõtetele. Tehnopolis asub ligi 180 ettevõtet, Tallinna Tehnikaülikool ja IT Kolledž.

Tehnopoli asutasid 2003. aastal Eesti Vabariik, Tallinna linn ja Tallinna Tehnikaülikool.

Tehnopol pakub ettevõtetele sobivaid äripindu, äriarendusteenuseid, tihedaid koostöövõimalusi ülikoolidega ja rahvusvaheliste võrgustikega.

Tehnopol toetab uute perspektiivsete tehnoloogiate kasutuselevõttu ja kiirendab tehnoloogiapõhiste ettevõtete arengut, olles ettevõtluse ja teaduse ühendaja ning Eesti tehnoloogiapõhise ettevõtluse keskus.

## Tegevus
Tehnopoli pargis tegutseb 180 ettevõtet (sealhulgas Skype, Cybernetica, Fujitsu Services). Pargi pidevaks arendamiseks on 9,5 hektari suurune territoorium ja seni ligi 36 000 m² renditavat pinda. Pargis asuvatele ettevõtetele osutatakse äri- ja olmeteenuseid. Seal asub ka Eesti suurim äriinkubaator Startup Inkubaator, kus tegutseb 26 alustavat ettevõtet. Tehnopoli läheduses on kaks ülikooli 12 000 üliõpilase ja 1100 teadlasega; 3 teadusarenduskeskust. 

## Viited

## Välislingid
*Tehnopoli koduleht
*Äripäev: Tehnopol valmistub jõuliseks laienemiseks
*Tehnopoli juhatuse liikme intervjuu
Guerrero osariik

**Guerrero**, ametlikult **Guerrero vaba ja suveräänne osariik** (*Estado Libre y Soberano de Guerrero*), on osariik Mehhiko lõunaosas, Vaikse ookeani kaldal. Piirneb põhjas ja läänes Michoacáni, põhjas México ja Morelosega, kirdes Pueblaga ning idas Oaxaca osariigiga. Guerrero jaguneb 85 omavalitsusüksuseks ning seal elab ligikaudu 3,5 miljonit inimest. Osariigi pealinn on Chilpancingo, suurim linn aga tuntud kuurort Acapulco. Teiste oluliste linnade hulka kuuluvad Petatlán, Ciudad Altamirano, Taxco, Iguala, Ixtapa ja Zihuatanejo. Osariik on nime saanud Mehhiko iseseisvussõja kangelase, riigi teise presidendi Vicente Ramón Guerrero Saldaña järgi. Guerrero on ainus Mehhiko osariik, mis on nimetatud presidendi järgi.

Guerrero on koduks mitmetele põlisrahvastele, sealhulgas nahua, misteekide, mephaade ja amusgode kogukondadele. Lisaks elab osariigi Costa Chica rannikupiirkonnas märkimisväärne arv afroameeriklasi. 

Geograafiliselt on Guerrero valdavalt mägine ja künklik, lamedamad alad piirduvad väikeste platoolade ja Vaikse ookeani rannikualadega. Rannik on olnud piirkonnale läbi ajaloo majanduslikult tähtis: koloniaalajal ja pärast iseseisvumist oli Acapulco sadam oluline kaubanduskeskus, tänapäeval aga on turism peamine majandusharu. Lisaks turismile mängivad Guerrero majanduses olulist rolli põllumajandus ja kaevandamine. Osariigis on siiski napilt muid töövõimalusi, mis on viinud selleni, et paljud mehhiklased emigreeruvad osariigist tööotsingutel Ameerika Ühendriikidesse.

## Ajalugu
Tänapäevane osariik moodustati 1849. aastal, kui see eraldati osaliselt México, Puebla ja Michoacáni osariikide aladest.

## Viited
Michoacáni osariik

**Michoacáni osariik**, ametlikult **Michoacán de Ocampo vaba ja suveräänne osariik** (*Estado Libre y Soberano de Michoacán de Ocampo*), on Mehhiko osariik. Michoacán asub Lääne-Mehhikos ja ulatub Vaikse ookeani rannikuni oma edelaosas. Osariik piirneb Colima ja Jaliscoga läänes ja loodes, Guanajuatoga põhjas, Querétaroga kirdes, México osariigiga idas ja Guerreroga kagus. Osariigis elab 4 383 769 inimest, millega see oli rahvaarvult üheksas osariik.

Nimi Michoacán pärineb nahua keelest: *Michhuahcān* tähendab sõna-sõnalt „kalade omanik – nende paik“ ehk „kalurite paik“. See viitab Pátzcuaro järve ääres elanud rahvastele, kelle elu keskmes oli kalapüük. Enne Hispaania vallutust oli piirkond osa purépetšade impeeriumist, mis oli asteekide riigi rivaal ning suutis nende võimu tasakaalustada. Pärast hispaanlaste saabumist jäi purépetšade alad iseseisvaks provintsiks, kuid kaotas aja jooksul tähtsust. Michoacán ja selle elanikud mängisid hiljem olulist rolli Mehhiko iseseisvussõjas.

Tänapäeval elab Michoacánis endiselt suur purépetšade kogukond, samuti väiksemas ulatuses otomide ja nahua rahvaste esindajaid. Osariigi majandus põhineb põllumajandusel, karjakasvatusel, kalandusel ja käsitööl. Michoacánis kaevandatakse kulda, hõbedat, tsingi- ja rauamaaki. Osariik on üks Mehhiko peamisi põllumajanduspiirkondi. Michoacánis, eriti Janitzio ja Pátzcuaro linnades, peetakse Surnutepäeva (*Día de los Muertos*) kõige värvikamaks ja traditsioonitruumaks kogu Mehhikos. Samuti asub osariigis Paricutíni vulkaan, mis on üks maailma seitsmest loodusimest, paiknedes Uruapani linna lähistel.

Tänu oma rikkale kultuurile, loodusele ja ajaloole kutsutakse Michoacánit sageli „Mehhiko hingeks“ (*El alma de México*).

## Ajalugu
Michoacáni osariik on loodud 1824. aastal.

## Haldusjaotus
Michoacáni osariik on jagatud 113 kohalikuks omavalitsusüksuseks. Osariigi pealinn on Morelia.

## Haridus
Osariigis asub mitmes linnas paiknev Michoacáni ülikool.

## Viited

## Välislingid
* Michoacáni osariigi koduleht
Nuevo Leóni osariik

**Nuevo Leóni osariik**, ametlikult **Nuevo Leóni vaba ja suveräänne osariik** (*Estado Libre y Soberano de Nuevo León*), on osariik Mehhiko kirdeosas. Piirneb idas Tamaulipase, läänes ja põhjas Coahuilase, edelas Zacatecase ning San Luis Potosí osariigiga. Osariigil on ka väga kitsas piir Ameerika Ühendriikide Texase osariigiga.  Pindalaga 64 210 km² ja elanike arvuga umbes 5,78 miljonit oli Nuevo León 2020. aasta seisuga suuruselt 13. ja rahvaarvult 7. Mehhiko osariik. Osariigi suurim linn ja pealinn on Monterrey.

Osariik alustas industrialiseerumist 19. ja 20. sajandi vahetusel, mil loodi mitmeid suuri ettevõtteid. See protsess kiirenes pärast Mehhiko revolutsiooni. Tänapäeval on Nuevo León üks Mehhiko suurimaid tööstus- ja majanduskeskusi ning tähtis tootmise ja tööstuse sõlmpunkt riigis. Kõrgelt arenenud tööstusega osariik kuulub Mehhiko jõukamate piirkondade hulka.

## Ajalugu
Enne Euroopa kolonisatsiooni elas piirkonnas mitmeid nomaadlikke rahvaid, keda hispaanlased nimetasid chichimecadeks. Aastal 1580 alustas Luis Carvajal y de la Cueva ekspeditsiooni, mille tulemusel loodi Uus-Leóni Kuningriik (*Nuevo Reino de León*), mis hõlmas tänapäeva Coahuila, Nuevo Leóni, Tamaulipase ja Texase alasid. Püsiasustust hakati rajama alles 1592. aastal. Pärast Mehhiko iseseisvussõda sai Nuevo Leónist 1824. aastal iseseisev osariik.

## Haldusjaotus
Nuevo Leóni osariik on jagatud 51 vallaks.

## Vaata ka
* Nuevo Leóni osariigi lipp

## Viited

## Välislingid
* Nuevo Leóni osariigi koduleht
Helme lahing

**Helme lahing** oli 24. novembril 1501 Liivimaa-Moskva sõjas toimunud relvakonflikt, mille võitsid Moskva suurvürsti väed. 

Venelaste ülekaal lahingus oli arvatavasti tuntav ning liivimaalaste poolt osalesid lahingus tõenäoliselt vaid Tartu piiskopi väesalgad. Lahingu lõpptulemust on mõnikord ka kahtluse alla pandud, sest Liivimaa allikate järgi langes selles kuni 2000 venelast. Vene allikad räägivad aga sellest kui selgest vene võidust, kus hukkunud 300 sakslast. Seetõttu on oletatud, et tegu oli küllaltki väikesemastaabilise ning segase tulemusega lõppenud kokkupõrkega, kus liivimaalaste poolt antud langenud venelaste hulk on ilmselt tugevalt üle pakutud. Sellest hoolimata oli Helme lahing kõige olulisemaks relvakokkupõrkeks venelaste rüüsteretkede ajal 1501. aasta lõpus ning 1502. alguses. 

## Kirjandust
*Nikolai Aleksejevitš Polevoi (1796-1846): Istorija Russkovo Naroda (5. osa) (*История Русского Народа*), Moskva, 1833, lk. 644
Tuneesia vapp

**Tuneesia vapp** on Tuneesia riigivapp.

Kuldse vapikilbi ülaosas on laev, mis sümboliseerib vabadust, all paremal mõõka hoidev lõvi, mis sümboliseerib korda, ning vasakul kaalud, mis sümboliseerivad õiglust. Vapikilbi kohal asub riigilipu keskne motiiv punane täht ja kuusirp.

## Varasemad versioonid

|1956–1963
Pilt:Coat of arms of Tunisia (1963–1989).svg|1963–1987
Sousse

**Sousse** (araabia keeles سوسة *Sūsah*) on linn Tuneesias, Sousse'i kubernerkonna keskus. Asub Vahemere Al-Ḩammāmāti lahe rannikul. 

Elanikke on 173 047 (2004).

## Sõpruslinnad
*Constantine, 
*Braunschweig, 
*Ljubljana, 
*Marrakech, 
*Miami, 
*Québec, 
*İzmir,
Louis-Philippe I

**Louis-Philippe I** (6. oktoober 1773 – 26. august 1850) oli Orléansi dünastiasse kuuluv Prantsusmaa kuningas aastatel 1830–1848.

Louis-Philippe oli Orléansi hertsogi Louis-Philippe II ehk Philippe Egalité poeg. Tema isa paistis silma küllaltki radikaalsete nõudmistega Prantsuse revolutsiooni alguses, kuid hukati 1793. aastal. Noor Louis-Philippe tegi alates 1791. aastast karjääri Prantsuse sõjaväes ning paistis silma isikliku vaprusega. Ka tema vaated olid sarnaselt isaga küllaltki liberaalsed. Kuid 1793. aastal oli ta segatud Charles François Dumouriez' vandenõusse kukutada jakobiinid ning taastada 1791. aasta konstitutsioon. Seetõttu pidid tema ja Dumouriez põgenema Austria vägede juurde. Kuni 1815. aastani elas Louis-Philippe eksiilis. Aastatel 1794–1797 viibis ta Ameerikas, peamiselt Ameerika Ühendriikides.

1815, pärast Bourbonide restauratsiooni, naasis ta Prantsusmaale, kus ta sai tagasi ka Orléansi hertsogi tiitli. Tema suhted Louis XVIII olid halvad, Charles X-ga veidi paremad, kuid tema liberaalne meelsus ei meeldinud valitsevale dünastiale sugugi. Louis-Philippe'st sai peagi liberaalse opositsiooni üks juhte. 1830. aastal, pärast Juulirevolutsiooni, tõusis ta Louis-Philippe I nime all Prantsusmaa troonile, kus valitses esialgu küllaltki edukalt. Oma poliitikas toetus ta jõukale keskklassile ning teenis seetõttu ära hüüdnime "kodanlasest kuningas". Tema valitsusaega nimetatakse tavaliselt Juulimonarhiaks.

1847. aastal tabas maad aga majanduskriis ning kuninga valitsuse autoriteet langes kiiresti. Järgmise aasta alguses puhkesid mitmel pool, eriti Pariisis, mässud ning kuningas põgenes Suurbritanniasse, loobudes troonist oma pojapoja (Philippe VII) kasuks. Tolle võimu parlament aga ei toetanud ning peagi kuulutati välja Prantsusmaa Teine Vabariik. Louis-Philippe elas aga kuni elu lõpuni eksiilis Suurbritannias.
Ajusisese enesestimulatsiooni katse

**Ajusisese enesestimulatsiooni katse** on katse, mis näitab hüpotalamuse seotust tundmustega.

Ajusisese enesestimulatsiooni avastasid üsna juhuslikult 1953. aastal Montréali McGilli ülikoolis James Olds ja Peter Milner. Uurijate eesmärk oli hinnata retikulaarformatsiooni elektrilise stimulatsiooni mõju katselooma käitumisele. Selleks taheti viia elektroodid roti retikulaarformatsiooni, kuid tehnilise ebatäpsuse tõttu sattusid elektroodid hüpotalamuse piirkonda. Olemata teadlik veast, hakati aju stimuleerima, kuid tulemus oli üllatav: loomad ilmutasid väljendunud naudingu tunnuseid. Katse edasisel arendamisel asetati looma puuri pedaal, millele vajutades rott sai ise stimulatsiooni impulsse vallandada. Tulemuseks oli see, et rotid tegelesidki peamiselt enesestimuleerimisega – kuni täieliku kurnatuseni.
A. T.

**A. T.** (*Arsenal Tallinn*) oli Eestis 1920. aastatel arendatud püstolkuulipilduja, mida kasutasid põhiliselt Kaitseliidu piiriäärsed üksused ja Eesti Piirivalve. Seda nimetati ka **E. P.** (*Eesti püstolkuulipilduja*) ja **PK** (*Püstolkuulipilduja*).

Püstolkuulipilduja põhiline konstrueerija oli insener Johannes Teimann. Relvi toodeti kokku umbes 600. Osa neist müüdi Lätile, ning osa 1930. aastate teisel poolel Hispaaniasse, kus need olid Hispaania kodusõjas kasutusel vabariiklaste poolel.

## Taktikalis-tehnilised andmed
*Kaliiber: 9x20 mm SR
*Salv: 40 padrunit
*Laskekiirus: 600 lasku/minutis
*Pikkus: 80,9cm
*Suudmekiirus: 365 m/s

## Kasutamine
*
*
* Hispaania teine vabariik

## Vaata ka
*E-Arsenal

## Viited

## Välislingid
*"Arsenali püstolkuulipilduja – taas kodus" (arhiveeritud). Tehnikamaailm, märts 2003
Hüpnoteraapia

**Hüpnoteraapia** on hüpnoosi kasutav psühhoteraapia suund.

Mõiste hüpnoteraapia viitab sellele, et teraapiat tehakse hüpnoosi ehk transi seisundis. Hüpnoos on kunstlikult, sõnadega esile kutsutud muutunud teadvuse seisund, kus inimese keha on sügavalt lõdvestunud (nagu magamise ajal). Samas mõte liigub sarnaselt ärkveloleku ajale, kuid tavakiirusest aeglasemalt. Hüpnootiline ehk transi seisund annab võimaluse ligipääsuks infole, mis asub alateadvuses ja millele tavaseisundis ligi ei pääse. 

## Suunad ja kasutusvaldkonnad
Analüütiline hüpnoteraapia on suund, kus hüpnoosi seisundit kasutatakse selleks, et otsida tänaste murede juurpõhjusi minevikust, ümber hinnata vanu uskumusi ja sellega muuta käitumist. Oma olemuselt kuulub see psühhodünaamilise pshühhoteraapia alla, mille efektiivsus on uuringutega hästi tõestatud. 

Kliiniline hüpnoteraapia on suund, kus tegeletakse eelkõige kliendi soovil meele ümberprogrammeerimisega sisenduste abil. 

## Välislingid
*Mis on hüpnoteraapia? Terapeut Märt Miljan
*Hüpnoteraapia Teraapia.com portaalis

## Viited
*
William Dray

**William Herbert Dray** (23. juunil 1921 Montréal – 6. august 2009) oli Kanada ajaloofilosoof.

Dray õppis Oxfordi ülikoolis ajalugu, kuid on enamjaolt tegelenud ajaloofilosoofiaga. Ta on püüdnud luua teadusfilosoofilist alust humanitaarteadustele, eriti ajaloole, mis erineks põhimõtteliselt loodusteaduste omast. Ajaloos peab ta selleks selgitavat narratiivi (*explanatory narrative*), mis oleks vaba teoreetilistest ja ideoloogilistest implikatsioonidest ning annaks seega võimaluse kirjeldada ajalugu täpselt nii, nagu see juhtus. Ta on uurinud ka ajaloofilosoof Robin George Collingwoodi filosoofiat.

## Välislingid
*Lühielulugu Kanada võrguentsüklopeedias
*Tutvustus Ottawa ülikooli kodulehel
Süntesaatorite loend

Siin on alfabeetiliselt loetletud süntesaatoreid.

*Birotron
**[[Chamberlin]]*
**[[Computer Music Melodian]]*
**[[Fairlight CMI]]*
**[[Fingerboard-Theremin]]*
*Heliophon
*Hellertion
**[[Korg Prophecy]]*
**[[Korg Wavestation]]*
**[[Kurzweil]]*
*Mellotron
**[[Moogi süntesaator]]*
*Novachord
**[[ondes Martenot]]*
*Optigan
*Orchestron
*PDP-8 (*Digital Equipment Corporation PDP-8*) 
*Persephone
**[[Sequential Circuits Prophet One]]*
**[[Sequential Circuits Prophet VS]]*
**[[Sequential Circuits Prophet 5]]*
*Teremin ehk Electro-Theremin
*Trautonium
*Yamaha CS-80
*Yamaha DX-7 ehk Yamaha DX7
Maag (Fowles)

"**Maag**" on John Fowlesi esimene romaan, kuid ilmus alles pärast romaani "Liblikapüüdja" suurt edu. Fowles hakkas seda raamatut kirjutama 1950. aastatel, osaliselt toetudes isiklikele kogemustele, mis ta sai inglise keele õpetajana Kreeka saarel Spétsesel.
.vc

**.vc** on Saint Vincenti ja Grenadiinide Interneti tippdomeen. Domeen on kasutusel alates 1991. aastast.
.vi

**.vi** on USA Neitsisaarte Interneti tippdomeen. Domeen on kasutusel alates 1995. aastast.

Teise astme domeeninimede kasutamine oli 2014. aastani piiratud ainult USA Neitsisaarte ettevõtetele ja residentidele.

## Välislingid
* IANA .vi whois teave
Hullumisstseen

**Hullumisstseen** on ooperižanri üks standardseid koostisosi. 

Stseene, milles peategelane või mõni tegelastest kaotab sündmuste käigus mõistuse, leidub juba varastes ooperites, kuid eriti populaarseks kujunesid hullumisstseenid 19. sajandil Itaalias ja Prantsusmaal. Hullumisstseene kirjutati tipplauljatele ja nende varjatud eesmärgiks oli demonstreerida viimase piirini esitaja laulja- ja näitlejavõimeid. Seetõttu on hullumisstseenide vokaalpartiide ülesanded võrreldes muude ooperi muusikanumbritega palju suuremad ja erutavamad: tavalised on suured hüpped, keerulised passaažid, ülipikad fraasid, kiirelt vahelduv dünaamika ja järsud karakterimuutused. Suurem osa hullumisstseene on kirjutatud sopranile, kuid hullumisstseenide näiteid leidub ka baritonile ja tenorile.

Ooperiajaloo tuntuimad hullumisstseenid leiduvad Gaetano Donizetti ja Vincenzo Bellini ooperites, kuid hullumisstseene võib leida ka varasemast muusikast, näiteks Georg Friedrich Händeli ooperist "Orlando"  või Wolfgang Amadeus Mozarti ooperist "Idomeneo". Peaaegu kõik hullumisstseenid on kirjutatud, arvestades *[[opera seria]]* või *[[opera semiseria]]* kaanoneid.

Kuigi üksikuid hullumisstseene leidub ka 20. sajandi ooperites, näiteks Benjamin Britteni ooperi "Peter Grimes" viimases vaatuses, lõppes hullumisstseenide kirjutamise konventsioon koos *[[bel canto]]* ajastuga, kuna heliloojad soovisid ooperit näha realistlikumana.
## Hullumisstseenide näiteid
Gaetano Donizetti
*"Lucia di Lammermoor" (*Il dolce suono... Ardon gl'incensi... Spargi d'amaro pianto*)
*"Linda di Chamounix" (*Linda! Ah che pensato*)
*"Maria Padilla"
*"Torquato Tasso"
*"Anna Bolena" (*Piangete voi... Al dolce guidami... Coppia iniqua*)

Vincenzo Bellini
*"I puritani" (*O rendetemi... Qui la voce sua soave... Vien, diletto, e in ciel la luna*)
*"Il pirata" (*Cor sorriso d'innocenza... Oh, Sole! ti vela di tenebra fonda*)
*"La Sonnambula" (*Oh! se una volta sola... Ah! non credea mirarti... Ah! non giunge uman pensiero*), mis ei ole rangelt võttes hullumisstseen, kuna on kirjutatud tegelase uneskõndimise, mitte mõistusekaotusena

Ambroise Thomas
*"Hamlet" (*Partagez-vous mes fleurs*)

Benjamin Britten
*"Peter Grimes" (*Mad scene*)

Giuseppe Verdi
*"Macbeth" (*Una macchia*)

## Hullumisstseenide paroodiaid
Gilbert & Sullivan
*"Ruddigore" (*Cheerily carols the lark*)

Benjamin Britten
*"Suveöö unenägu* (Pyramuse ja Thisbe stseen)

==Kirjandus==
* Anderson, James (1993).  *The Complete Dictionary of Opera & Operetta*, New York
* Ewen, David (1963). *Encyclopedia of the Opera'', New York
Potamoloogia

**Potamoloogia** ehk **jõehüdroloogia** ehk **jõeteadus** (kreeka keeles *potamos* 'jõgi' + *logos* 'teadus') on hüdroloogia, veedünaamika ja hüdraulika interdistsiplinaarne  teadusharu, mis uurib pinnavooluveekogusid ja nende veerežiime. 

Potamoloogia uurimisobjektid ja -teemad on vooluvee erosioon, jõgede setete tekkimine ja nende ehitus, jõesängi kuju ja selle muutumine aja jooksul.

## Viited
.mw

**.mw** on Malawi Interneti tippdomeen. Domeen on kasutusel alates 1997. aastast.

## Välislingid
*Domeeni registreerimine
Glen Davis

**Ronald Glen Davis** (sündinud 1. jaanuaril 1986) on elukutseline korvpallur, kes mängis korvpalliliigas NBA kokku kaheksa hooaega, esindades klubisid Boston Celtics, Orlando Magic ja Los Angeles Clippers.

## Karjäär
Davise valis 2007. aasta NBA *draft*'ist 35. valikuna Seattle SuperSonics, kes vahetas Davise samal päeval edasi Boston Celticsisse.

Hooaja esimesed 19 mängu pingilt alustanud Davis pääses esimest korda algviisikusse 12. detsembril 2007 Sacramento Kingsi vastu ning viskas selles mängus 16 punkti ja võttis 9 lauapalli. Boston Celticsi rivistuses tuli Davis 2008. aastal ka NBA meistriks, kui finaalseerias alistati 4 : 2 Los Angeles Lakers.

Oma karjääri resultatiivseima mängu tegi Davis 3. detsembril 2013, kui viskas Orlando Magicu eest 33 punkti Philadelphia 76ersi vastu. Pärast 2014/15. hooaega sai Davisest vabaagent, misjärel ei ole ta enam NBA-s väljakule pääsenud.

## Saavutused
* NBA meister (2008)

## Välislingid
* Glen Davis – NBA.com
* Glen Davis – Basketball-Reference.com
Speed King

**"Speed King"** on laul ansambli Deep Purple albumilt "In Rock". See oli esimene laulja Ian Gillani kirjutatud sõnadega laul. Ta kasutas laulu teksti kirjutamisel tsitaate Elvis Presley, Little Richardi ja Chuck Berry loomingust sellises järjekorras nagu need talle meenusid. 

Laulu pikkus plaadil on 5:49, kuid kontsertidel on lugu sageli muudetud ja lisatud pikki improvisatsioone, mis venitavad laulu sageli 10–15 minuti pikkuseks.

Laul ilmus B-poolel singlil, mille A-poole lugu oli "Black Night".

Deep Purple'i 25. aastapäeva albumil on laulust klaveriversioon.
.sj

**.sj** on Svalbardi ja Jan Mayeni Interneti tippdomeen. Domeen eraldati 1997. aastal, kuid seda ei ole kasutusele võetud.
.sh

**.sh** on Suurbritannia meretaguse ala Saint Helena Interneti tippdomeen. Domeen on kasutusel alates 1997. aastast.
Namiibia vapp

**Namiibia vapp** on Namiibia riigivapp. Vapp on kasutusel alates riigi iseseisvumisest 21. märtsil 1990.

Liivaluitele toetuvat Namiibia lipu värvides vapikilpi hoiavad kaks Namibi kõrbele omast looma, orüksit. Kõrbes kasvav velvitšia, mis on üks maailma vanemaid taimi, sümboliseerib vastupidavust ja meelekindlust. Kilbi kohal on rida teemante, millele toetuv kilg-merikotkas tähistab Põhja-Namiibia veekogusid.

Kilbi all on lint rahvusliku motoga "Ühtsus, vabadus, õiglus".

## Vaata ka
* Namiibia lipp
ExxonMobil

**ExxonMobil** ehk **Exxon Mobil Corporation** on Ameerika Ühendriikide nafta- ja gaasikontsern

2007. aastal oli see suurima aastatuluga (404,5 miljardit dollarit) ettevõte maailmas. ExxonMobil on üks suuremaid ettevõtteid ka aktsiate koguväärtuselt.

2008. aasta 10. mai seisuga oli ettevõtte koguväärtus 470 miljardit dollarit. 2023. aasta oktoobris oli selle väärtus 436 miljardit dollarit. 

Päevane toodang on naftaekvivalendis üle 4 miljoni barreli, mis teeb kontsernist suurima mitteriikliku naftatootja.

Firma peakorter asub Texase osariigis Irvingis.

ExxonMobil loodi 1999. aastal Exxoni ja Mobili ühinemisel. Exxon Mobil on John D. Rockefelleri ettevõtte Standard Oil järeltulija.

Ettevõtte oli seotud 1989. aasta märtsis Alaska vetes karile jooksnud ja ulatusliku naftareostuse põhjustanud naftatankeriga Exxon Valdez.

## Kaubamärgid
Tuntud kaubamärke, mis kuuluvad ExxonMobilile:
* ExxonMobil
* Exxon
* Esso
* Mobil

## Viited

## Välislingid
* The Lamp, An ExxonMobil publication, 2011 – Number 2
Viktor Hristenko

**Viktor Borissovitš Hristenko** (*Виктор Борисович Христенко*; sündinud 28. augustil 1957 Tšeljabinskis) on Venemaa riigiametnik. Aastatel 2004–2008 oli ta Venemaa tööstus- ja energeetikaminister ning 2008–2012 tööstus- ja kaubandusminister.

Alates 1. veebruarist 2012 on Hristenko 2011. aastal loodud Euraasia Majanduskomisjoni esimees.

## Elulugu

Ta lõpetas 1979 Tšeljabinski Polütehnilise Instituudi, mis tänapäeval kannab nime Lõuna-Uurali Riiklik Ülikool, majanduse ja ehituse organiseerimise erialal. Seejärel töötas ta instituudis inseneri, vanemõpetaja ja dotsendina.

1990–91 oli ta Tšeljabinski linnanõukogu saadik, 1991–96 Tšeljabinski oblasti juhi asetäitja ja esimene asetäitja. Märtsis 1997 määrati ta Venemaa presidendi täievoliliseks esindajaks Tšeljabinski oblastis.

Juulis 1997 määrati ta Venemaa rahandusministri asetäitjaks. Aprillist septembrini 1998 oli ta Venemaa peaministri Sergei Kirijenko asetäitja. 28. oktoobril 1998 määrati ta Venemaa rahandusministri esimeseks asetäitjaks. Mais 1999 määrati ta üheks kahest Venemaa peaministri Sergei Stepašini esimesest asetäitjast (teine oli Nikolai Aksjonenko). Hristenko säilitas selle koha Vladimir Putini esimeses valitsuses. Jaanuaris 2000 määrati ta Venemaa peaministri Mihhail Kasjanovi asetäitjaks. Alates 24. veebruarist kuni 5. märtsini 2004, pärast Kasjanovi vabastamist peaministri kohalt kuni uue peaministri Mihhail Fradkovi määramiseni, oli Hristenko Venemaa peaministri kohusetäitja. Tema kandidatuuri ei esitatud Riigiduumale kinnitamiseks. Kohe pärast seda määrati ta Venemaa tööstus- ja energeetikaministriks. Ta säilitas selle koha Viktor Zubkovi valitsuses. 12. maist 2008 kuni 1. veebruarini 2012 oli ta Venemaa tööstus- ja kaubandusminister.

## Autasud

Hristenkot on autasustatud Venemaa valitsuse aukirjaga ja Venemaa presidendi tänukirjaga.

2002. aastal pälvis ta Kasahstani Sõpruse ordeni II klassiga.

28. augustil 2006 pälvis ta ordeni "Teenete eest Isamaa ees" IV klassi suure isikliku panuse eest tehnilise ja majanduskoostöö arengusse riikide vahel. 3. oktoobril 2007 sai ta sama ordeni III klassi suure panuse eest riigi majanduspoliitika elluviimisel ja pikaajalise viljaka tegevuse eest.

2009. aastal sai ta ordeni "Teenete eest Itaalia Vabariigi ees" suurohvitseriks.

## Eraelu

Hristenko abikaasa Tatjana Golikova oli 2007–2012 Venemaa tervishoiu- ja sotsiaalarengu minister. Esimesest abielust (Nadežda Hristenkoga) on tal kolm last: Julja, Vladimir ja Angelina.
Tamaulipase osariik

**Tamaulipase osariik**, ametlikult **Tamaulipase vaba ja suveräänne osariik**, on osariik Mehhiko kirdeosas, Mehhiko lahe kaldal. 

Tamaulipas asub Mehhiko kirdeosas. Läänes piirneb see Nuevo Leóni, edelas San Luis Potosíga ning kagus Veracruzi osariigiga. Põhjas piirneb Tamaulipas Ameerika Ühendriikide Texase osariigiga, millega sel on 370 km pikkune piir. Idas piirneb Tamaulipase osariik Mehhiko lahega. Osariik on jaotatud 43 vallaks.

Osariigi tähtsamad majandusharud on põllumajandus, naftatööstus, turism ja kalandus.

Lisaks pealinnale Ciudad Victoriale kuuluvad osariigi suurimate linnade hulka ka Reynosa, Matamoros, Nuevo Laredo, Tampico ja Mante.

## Ajalugu
Tamaulipase osariik loodi 1824. aastal.

## Haldusjaotus
Tamaulipase osariik on jagatud 43 kohalikuks omavalitsusüksuseks. Suurim linn on Tampico.

## Vaata ka
* Tamaulipase osariigi lipp

## Välislingid
* Tamaulipase osariigi koduleht
Narva maantee

**Narva maantee** on mitme tänava nimi Eestis:
***[[Narva maantee (Tallinn)|Narva maantee]]** Tallinnas
***[[Narva maantee (Tartu)|Narva maantee]]** Tartus
***[[Narva maantee (Jõhvi)|Narva maantee]]** Jõhvis
***[[Narva maantee (Voka)|Narva maantee]]** Vokas
***[[Narva maantee (Vahi)|Narva maantee]]** Vahis
***[[Narva maantee (Olgina)|Narva maantee]]** Olginas

### Ümbernimetatud
*Narva maantee on Kohtla-Järvel Järveküla tee endine nimi.
*Narva maantee on Mustvees Narva tänava endine nimi.
*Narva maantee on Rakveres Narva tänava endine nimi.

## Vaata ka
*Tallinna–Narva maantee
*Vana-Narva maantee
*Narva tänav
Gabèse Ülikool

**Gabèse Ülikool** (araabia keeles جامعة فابس, prantsuse keeles Université de Gabès) on Gabèses asuv Tuneesia ülikool. Gabèse Ülikoolis õpib üle 20 000 üliõpilase.

Ülikool loodi 2003. aastal teiste ülikoolide teaduskondadest. 

## Välislingid
*Gabèse Ülikooli koduleht prantsuse keeles
Querétaro osariik

**Querétaro osariik**, ametlikult **Querétaro vaba ja suveräänne osariik** (*Estado Libre y Soberano de Querétaro*), on osariik Mehhiko keskosas mägisel alal. Piirneb põhjas San Luis Potosí, läänes Guanajuato, idas Hidalgo, kaguosas México ja edelas Michoacáni osariigiga. Pealinn on Santiago de Querétaro. Osariik jaguneb 18 vallaks.

Kuigi Querétaro on pindalalt üks Mehhiko väiksemaid osariike, iseloomustab seda märkimisväärne geograafiline mitmekesisus. Eriti mitmekesised ökosüsteemid, sealhulgas kõrbed ja troopilised vihmametsad, esinevad Sierra Gorda piirkonnas, kus leidub palju mikroökosüsteeme.

Ajalooliselt asus Querétaro Mesoameerika põhjaserval. Osariigi lõunaosa jäid osaliselt purepetšade ja asteekide mõjuvälja, kuid kumbki riik ei suutnud ala püsivalt valitseda. Enne hispaanlaste saabumist oli piirkond iseseisev ning koosnes väikestest linnriikidest ja põllumajanduslikest külakogukondadest, samuti elas seal poolnomaadseid rahvaid. Hispaania kolonisatsioon keskendus eelkõige Santiago de Querétaro rajamisele, mis on tänini osariigi peamine kultuuri-, majandus- ja hariduskeskus. Querétaro osariik loodi 1824. aastal.

2008. aastani kandis osariik ametlikku nime Querétaro Arteaga, kuid samal aastal kiitis osariigi seadusandlik kogu heaks nime lihtsustamise kujule Querétaro.

## Viited

## Välislingid
* Querétaro osariigi koduleht
‘Abā'ah

***‘Abā'ah*** (araabia keeles عباءة) või ***‘abāyah*** (eesti keeles ka *abaia*) on traditsiooniline islami riietusese.

See on enamasti must mantlisarnane lambavillast või kaamelikarvast üleriie, mis ulatub kaelast jalgadeni.    

Materjali ja dekoratiivsete elementide valik võib peegeldada kandja sotsiaalset staatust või hõimu identiteeti.  

Seda kannavad laialdaselt musliminaised Saudi Araabias ja Araabia Ühendemiraatides. Saudi Araabias kuulub ta pearätiku kõrval naiste kohustuslikku riietuse hulka avalikus kohas. 

## Vaata ka
*burka (naiste riideese)
*hidžaab
*nikaab
Mosambiigi hoovus

**Mosambiigi hoovus** on hoovus India ookeanis. Lähtub Lõunapassaathoovusest, läbib Mosambiigi väina, hoovates lõunasse. Pärast ühinemist Madagaskari hoovusega moodustab Nõelaneeme hoovuse.
Hidžaab

**Hidžaab** (araabia keeles **حجاب** *ḥijāb*) on musliminaiste seas levinud peakate, mis jätab näo nähtavale. Sarnase nägu varjava peakatte nimetus on nikaab.

Üldisemas tähenduses on hidžaab nõue naise riietusele, mille kohaselt peab ta varjama oma keha lähemate sugulaste ringi mitte kuuluvate meeste eest.

1979. aasta islamirevolutsiooni järgses Iraanis ja Talibani võimu aegses Afganistanis on hidžaab naisele igal juhul kohustuslik, teistes islamiriikides nagu Saudi Araabia on seadused leebemad (näiteks keelustati näokatted Iraanis 1936. aastal täielikult; mitmel pool on hidžaab kohustuslik vaid muslimitele). Kas hidžaabi kandmist nõuab Koraan või on tegemist pigem kultuurilise tavaga, selle kohta on islami tõlgendajatel erinevad seisukohad (väidetavalt tähistab sõna Koraanis kohati ka loori või kardinat ning on kasutusel metafoorselt, sealhulgas rääkides "loorist", mis eraldab inimest Jumalast). Hidžaabi kandmise nõude vägivaldne jõustamine oli üks Iraanis 2022. aasta sügisel puhkenud laialdaste protestide ajendeid.

Euroopa poliitikas on viimastel aastakümnetel levinud diskussioonid hidžaabi ja teiste islamiga seostatavate riietustavade lubatavuse üle. Põhiküsimuseks on taas, kas hidžaabi võib pidada religioosseks sümboliks ja kas see on naiste rõhumise märk või on tegemist vabatahtliku valikuga riietumises nagu Eestiski ajalooliselt tarvitatud pearätid. Võitlusega hidžaabi jts riietusesemete vastu paistavad silma peamiselt osa feministidest ja paremkonservatiividest (Eestis nt Margus Tsahkna, Urmas Reinsalu ja Jaak Madison), samuti on see osa sekulaarse Prantsusmaa tavast pärssida religioossete sümbolite presenteerimist avalikus ruumis. Samas ei varja hidžaab nägu, mistõttu näo peitmist keelustavad reeglid seda ei puuduta.

## Viited
Soomekeelne Vikipeedia

**Soomekeelne Vikipeedia** (soome keeles *Wikipedia, Vapaa tietosanakirja*) on Vikipeedia soomekeelne versioon. See loodi 21. veebruaril 2002. 

Soomekeelses Vikipeedias on  artiklit, millega see on artiklite arvult . keeleversioon (kõrgeim koht on olnud 13.), ja  lehekülge. Seal on  registreeritud kasutajat (kellest aktiivseid on ) ja  administraatorit.

Esimene loodud lehekülg oli Etusivu ('esileht') ja esimene artikkel oli Kaskinen. Kuni 2002. aasta lõpuni loodi väga vähe artikleid. 2003. aasta jaanuaris-veebruaris aga kirjutamine hoogustus ja ühe kuuga tõusis artiklite arv viielt 76-le. 1000. artikkel loodi sama aasta juulis. Detsembris valiti esimesed administraatorid. Selleks ajaks oli kujunenud väike püsiv kirjutajaskond. Viis kasutajat tegid üle saja muudatuse kuus. Artiklite arvult oldi Vikipeediate pingereas 16. positsioonil. 2004. aasta juulis loodi esmakordselt üle tuhande artikli ühe kuu jooksul.

2005. aasta 9. septembril toimus Turus esimene kasutajate kokkusaamine.

## Artiklite arvu statistika




* 1000 artiklit – juuli 2003
* 2500 artiklit – 20. oktoober 2003
* 5000 artiklit – 15. aprill 2004
* 10 000 artiklit – 14. oktoober 2004
* 15 000 artiklit – 10. veebruar 2005
* 20 000 artiklit – 27. aprill 2005
* 25 000 artiklit – 27. juuni 2005
* 30 000 artiklit – 16. august 2005
* 35 000 artiklit – 15. oktoober 2005
* 40 000 artiklit – 6. detsember 2005
* 45 000 artiklit – 11. jaanuar 2006
* 50 000 artiklit – 21. veebruar 2006
* 55 000 artiklit – 28. märts 2006
* 60 000 artiklit – 1. mai 2006
* 65 000 artiklit – 6. juuni 2006
* 70 000 artiklit – 12. juuli 2006
* 75 000 artiklit – 19. august 2006
* 80 000 artiklit – 27. september 2006
* 85 000 artiklit – 3. november 2006
* 90 000 artiklit – 7. detsember 2006
* 95 000 artiklit – 13. jaanuar 2007
* 100 000 artiklit – 11. veebruar 2007
* 110 000 artiklit – 19. aprill 2007
* 120 000 artiklit – 22. juuni 2007
* 130 000 artiklit – 6. september 2007
* 140 000 artiklit – 16. november 2007
* 150 000 artiklit – 4. veebruar 2008
* 160 000 artiklit – 26. aprill 2008
* 170 000 artiklit – 13. juuli 2008
* 180 000 artiklit – 5. oktoober 2008
* 190 000 artiklit – 4. jaanuar 2009
* 200 000 artiklit – 12. aprill 2009
* 210 000 artiklit – 20. juuli 2009
* 220 000 artiklit – 29. oktoober 2009
* 230 000 artiklit – 11. veebruar 2010
* 240 000 artiklit – 2. juuni 2010
* 250 000 artiklit – 24. september 2010
* 300 000 artiklit – 26. juuni 2012
* 350 000 artiklit – 9. juuli 2014
* 400 000 artiklit – 29. august 2016
* 450 000 artiklit – 12. jaanuar 2019
* 500 000 artiklit – 28. detsember 2020
* 550 000 artiklit – 2. aprill 2023
* 600 000 artiklit – 11. august 2025

## Viited

## Välislingid
Riisipere jaama tee

**Riisipere jaama tee** (registrinumbriga 11164) on kõrvalmaantee Saue vallas Riisipere alevikus.

Tee pikkus on 0,3 km. Tee saab alguse Riisipere–Nurme tee esimesel kilomeetril ja lõpeb Riisipere raudteejaama juures, kus teeb ümber väikese haljasala tagasipöörde. Tee ei ületa ühtegi silda ega truupi. Teele ei jää ühtegi bussipeatust.

Tee on mustkattega. Tee on klassita. Liiklussagedus teel on kuni 200 autot ööpäevas. Teel on kiiruspiirang 50 km/h. Tee on valgustatud.
Ingliskeelne Vikipeedia

**Ingliskeelne Vikipeedia** (inglise keeles *English Wikipedia*) on suurim ja enimloetud Vikipeedia keeleversioon. See on asutatud 15. jaanuaril 2001 ning seda kuupäeva võib lugeda ka Vikipeedia alguseks.

Seal on  artiklit ja  lehekülge. Seal on  registreeritud kasutajat (kellest aktiivseid on ) ja  administraatorit.

23. jaanuaril 2020 ületas ingliskeelse Vikipeedia artiklite arv 6 miljoni piiri ja 28. mail 2025 7 miljoni piiri.

Ingliskeelset Vikipeediat külastatakse üle 250 miljoni korra päevas.


Pilt:Most popular edition of Wikipedia by country.svg|Kaardil punasega märgitud riikides on ingliskeelne Vikipeedia kõige populaarsem keeleversioon
Pilt:Editors English Wikipedia History.png|Kaastööliste arvu muutumine ajas


## Artiklite arvu statistika

## Viited

## Välislingid

*Ingliskeelne Vikipeedia
Sinaloa osariik

**Sinaloa osariik**, ametlikult **Sinaloa vaba ja suveräänne osariik** (*Estado Libre y Soberano de Sinaloa*), on üks Mehhiko 31 osariigist, mis koos pealinna Méxicoga moodustavad Mehhiko Ühendriigid.

Osariik asub riigi loodeosas ning piirneb põhjas Sonora ja Chihuahua, idas Durango, lõunas Nayariti osariikidega ning läänes California lahega. Sinaloa moodustati 14. oktoobril 1830. Sinaloa on üks Mehhiko tähtsamaid põllumajanduspiirkondi, mistõttu seda kutsutakse sageli ka "Mehhiko viljasalveks". Oluline majandusharu on ka kalapüük ning osariigil on riigi suuruselt teine kalalaevastik.

Kultuuriliselt on osariik tuntud oma traditsioonilise muusika, eriti banda muusika poolest. Sinaloas mängitakse ka ulamat, mis on üks Mesoameerika vanemaid pallimänge ja on säilinud vähestes piirkondades.

Sinaloa on jagatud 20 vallaks. Pealinn ja suurim linn on Culiacán Rosales. Teised olulised linnad ja asulad on Mazatlán, Los Mochis, Guasave, Guamúchil, Escuinapa, El Fuerte, Sinaloa de Leyva, El Rosario, San Ignacio de Piaxtla ja Choix.

## Viited

## Välislingid
* Sinaloa osariigi koduleht
Poolakeelne Vikipeedia

**Poolakeelne Vikipeedia** (poola keeles *Wikipedia polskojęzyczna*) on Vikipeedia poolakeelne versioon. See sai alguse  26. septembril 2001.

Poolakeelne Vikipeedia on artiklite arvu poolest . kohal. Seal on  artiklit ja  lehekülge. Seal on  registreeritud kasutajat (kellest aktiivseid on ) ja  administraatorit. 

Vikipeedia kasutajatest Poolas täiendab 81,7% poolakeelset Vikipeediat (valdavalt Poolas toimetatakse ka kašuubi- ja sileesiakeelset Vikipeediat). 24. septembril 2013 täitus poolakeelses Vikipeedias 1 000 000 artiklit. 14. detsembril 2021 ületas poolakeelse Vikipeedia artiklite arv 1 500 000 piiri ja 28. jaanuaril 2024 1 600 000 piiri.

2005., 2007. ja 2008. aastal avaldati poolakeelse Vikipeedia sisuga DVD.

## Artiklite arvu statistika

*10 000 artiklit täitus 22. mail 2003
*50 000 artiklit täitus 31. detsembril 2004
*100 000 artiklit täitus 16. septembril 2005
*200 000 artiklit täitus 26. jaanuaril 2006
*500 000 artiklit täitus 14. mail 2008
*1 000 000 artiklit täitus 24. septembril 2013
*1 500 000 artiklit täitus 14. detsembril 2021
*1 600 000 artiklit täitus 28. jaanuaril 2024

## Viited

## Välislingid
*Poolakeelne Vikipeedia
Jaapanikeelne Vikipeedia

**Jaapanikeelne Vikipeedia** (jaapani keeles ウィキペディア日本語版, *Wikipedia Nihongo-ban*) on Vikipeedia jaapanikeelne versioon.

Seal on  artiklit ja  lehekülge. Seal on  registreeritud kasutajat (kellest aktiivseid on ) ja  administraatorit.

## Ajalugu

2001. aasta märtsis loodi esimesed kolm mitteingliskeelset Vikipeedia versiooni: saksa, katalaani ja jaapani. Algul paiknes lehekülg aadressil http://nihongo.wikipedia.com ja see ei toetanud jaapani kirja. Veel sama aasta lõpus oli seal ainult 2 artiklit.

1. septembril 2002 läks Vikipeedia üle uuele tarkvarale. Asuti koostama jaapanikeelset kasutajaliidest. Septembrit 2002 peetakse ka jaapanikeelse Vikipeedia ametlikuks loomisajaks. 2002. aasta detsembris oli jaapanikeelsel versioonil aga alles 10 registreerunud kasutajat. Ka artikleid oli 10.

Tuhande artiklini jõuti 12. veebruaril 2003. See tõi kaasa mõningast meediatähelepanu ja võimaldas jõuda 10 000 artiklini juba sama aasta 15. juulil.

Juunis 2008 jõuti poole miljoni artiklini. Siis oli jaapanikeelne Vikipeedia artiklite arvult 5. vikipeedia.

Seisuga 26. september 2013 oli jaapanikeelses Vikipeedias umbes 876 400 artiklit ja see oli artiklite arvult 11. keeleversioon.

## Artiklite arvu statistika



*10 000 artiklit täitus 9. septembril 2003
*50 000 artiklit täitus 26. mail 2004 
*100 000 artiklit täitus 11. veebruaril 2005
*200 000 artiklit täitus 9. aprillil 2006
*300 000 artiklit täitus 15. detsembril 2006
*400 000 artiklit täitus 10. augustil 2007
*500 000 artiklit täitus 25. juunil 2008
*600 000 artiklit täitus juulis 2009
*700 000 artiklit täitus 1. septembril 2010
*800 000 artiklit täitus aprillis 2012
*900 000 artiklit täitus 15. märtsil 2014
*1 000 000 artiklit täitus 19. jaanuaril 2016
*1 100 000 artiklit täitus 22. märtsil 2018
*1 200 000 artiklit täitus 13. aprillil 2020
*1 300 000 artiklit täitus 12. novembril 2021
*1 400 000 artiklit täitus 16. jaanuaril 2024

## Viited

## Välislingid
*Jaapanikeelne Vikipeedia
Rootsikeelne Vikipeedia

**Rootsikeelne Vikipeedia** (rootsi keeles *Wikipedia, Den fria encyklopedin*) on Vikipeedia rootsikeelne versioon, mis loodi 3. mail 2001.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit. Administraatorid valitakse üheks aastaks ja perioodi lõpus saab neid uueks perioodiks tagasi valida.

Märkimisväärne osa artiklitest (81%) on bottide loodud. Näiteks leiab sealt üle 130 000 artikli looma- ja üle 55 000 artikli seeneliikidest. Aastail 2015–2016 lõi Lsjbot ka üle miljoni geograafiateemalise artikli. Selline botikeskne lähenemine tõi aga kaasa ka palju kvaliteediprobleeme. Nii oli moodustatud artiklite seas palju duplikaate ning nende loomiseks kasutatud andmed olid kohati vähekvaliteetsed või aegunud andmetega.

Keeleversiooni artiklite arv on vähenenud alates 2017. aasta lõpust, kui seal hakati probleemsemaid botiartikleid aktiivsemalt kustutama. Näiteks kasutaja Kitayama on kustutanud üle 1,6 miljoni lehekülje.

Vikipeedia arengu toetamiseks loodi Rootsis 2007. aastal Wikimedia Sverige.

## Artiklite arvu statistika




*10 000	artiklit täitus 8. juulil 2003
*20 000	artiklit täitus 21. jaanuaril 2004
*30 000	artiklit täitus 23. mail 2004
*40 000	artiklit täitus 13. septembril 2004
*50 000	artiklit täitus 17. novembril 2004
*75 000	artiklit täitus 19. mail 2005
*100 000	artiklit täitus 27. augustil 2005
*150 000	artiklit täitus 6. aprillil 2006
*200 000	artiklit täitus 23. detsembril 2006
*250 000	artiklit täitus 14. septembril 2007
*300 000	artiklit täitus 13. detsembril 2008
*400 000	artiklit täitus 19. juulil 2011
*500 000	artiklit täitus 27. septembril 2012
*600 000	artiklit täitus 16. jaanuaril 2013
*700 000	artiklit täitus 1. veebruaril 2013
*800 000	artiklit täitus 19. veebruaril 2013
*900 000	artiklit täitus 25. märtsil 2013
*1 000 000	artiklit täitus 15. juunil 2013
*1 100 000	artiklit täitus 24. juunil 2013
*1 200 000	artiklit täitus 11. juulil 2013
*1 300 000	artiklit täitus 25. juulil 2013
*1 400 000	artiklit täitus 10. augustil 2013
*1 500 000	artiklit täitus 21. augustil 2013
*1 600 000	artiklit täitus 30. novembril 2013
*1 700 000	artiklit täitus 9. juulil 2014
*1 800 000	artiklit täitus 1. augustil 2014
*1 900 000	artiklit täitus 2. septembril 2014
*2 000 000	artiklit täitus 6. septembril 2015
*3 000 000	artiklit täitus 27. aprillil 2016
*3 790 844	artiklit täitus 10. detsembril 2017 (seni suurim saavutatud artiklite arv, pärast seda hakkas artiklite hulk vähenema)
*3 000 000	artiklit oli rootsikeelses Vikipeedias jälle 30. juulil 2021 (vähenemine jätkus)

## Vaata ka
*Lsjbot

## Viited

## Välislingid

*Rootsikeelse Vikipeedia statistika
Taikeelne Vikipeedia

**Taikeelne Vikipeedia** (tai keeles วิกิพีเดียภาษาไทย) on Vikipeedia taikeelne versioon, asutatud detsembris 2003. 

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

## Artiklite arvu statistika



*5000 artiklit täitus 28. oktoobril	2005
*10 000 artiklit täitus 14. märtsil 2006
*20 000 artiklit täitus 16. märtsil 2007
*50 000 artiklit täitus 4. septembril 2009
*75 000 artiklit täitus 1. augustil 2012
*100 000 artiklit täitus 30. jaanuaril 2016
*140 000 artiklit täitus 24. juulil 2020

## Viited

## Välislingid
*Taikeelne Vikipeedia
Transaktsionaalne analüüs

**Transaktsionaalne analüüs** on teooria, mida kasutatakse harilikult selleks, et kirjeldada, kuidas me suhtleme teistega ja iseendaga. See põhineb ego-seisunditel ja seda on nimetatud ka humanistlikuks psühhoteraapiaks. 

Humanistlik koolkond aitab neid, kes otsivad isiklikku arengut või eneseteostust, aidates klientidel saada rohkem teadlikuks sellest, et nemad üksinda on vastutavad selle elu loomise eest, mida nad elavad. Rõhk asetatakse üldisele heaolule ja eneseteadlikkuse suurenemisele. Vastutus muutuse eest antakse kindlalt kliendi enda kätesse. 
Eric Berne, MD (sünd. 1910, Montreal Kanada, suri 1970) on teinud keerulise interpersonaalse transaktsiooni arusaadavamaks, kui ta tundis ära selle, et inimese isiksus moodustub kolmest tüübist ego-seisundist, iga seisund esindab tervet mõtte, tunde ja käitumise süsteemi, läbi mille me oleme vastastikuses suhtlemises teineteisega. Vahe Vanema, Täiskasvanu ja Lapse ego-seisundi vahel moodustabki transaktsionaalse analüüsi teooria aluse. Need mõisted on laienenud paljudesse psühhoteraapia valdkondadesse, haridusse ja konsulteerimisse, mida tänapäeval praktiseeritakse.

## Transaktsioonid
Transaktsioonid viitavad suhtlemise vahetusele inimeste vahel. TA õppimisel on eesmärgiks ära tunda, milliseid ego-seisundeid inimesed (kliendid) transaktsioonis kasutavad ja järgida transaktsionaalseid jadasid nii, et nad saaksid sekkuda ja parandada oma suhtlemise kvaliteeti ja efektiivsust. 

Transaktsionaalne analüüs on isiksuse ja süstemaatilise psühhoteraapia teooria isiklikuks arenguks ja muutuseks. TA kujutab endast ka nii isiksuseteooriat kui ka lapse arengu teooriat. TA-d võib kasutada igas valdkonnas, kus on vajadus isiksuste mõistmiseks, suheteks ja suhtlemiseks. 

Transaktsionaalne analüüs sisaldab järgmisi seisukohti:
*Inimesed on OK
*Kõigil on võime mõelda
*Inimesed otsustavad ise oma saatuse üle
*Otsuseid saab muuta

TA põhimõiste on egoseisund. Egoseisund on pidev tundmise ja kogemise muster, mis on otseselt seotud vastavuses oleva käitumise pideva mustriga.

*Vanema ego-seisund (V) – käitumised, mõtted ja tunded, mis on kopeeritud vanematelt ja vanemlikelt eeskujudelt.
*Täiskasvanu ego-seisund (T) – käitumised, mõtted ja tunded , mis on otsesed reaktsioonid sellele, mis toimub siin-ja-praegu.
*Lapse ego-seisund (L) – käitumised, mõtted ja tunded; korduv mäng, lapsepõlvest.

## Ego-seisundite äratundmine
Ego-seisundite äratundmiseks on neli moodust:
*Käitumuslik diagnoos
*Sotsiaalne diagnoos
*Ajalooline
*Käitumuslik diagnoos

Diagnoosi panemiseks tuleb jälgida ja kuulata sõnu, toone, žeste, kehahoiakuid, näoilmeid.
.lt

**.lt** on Leedu Interneti tippdomeen. Domeen on kasutusel alates 1992. aastast.

Domeeni registrit peab Kaunase Tehnoloogiaülikool.

## Välislingid
*Domeeni registreerimine
Korpiklaani

**Korpiklaani** on soome *[[folk metal]]*i ansambel, mis laulab soome ja inglise keeles. Ansambli asutas Jonne Järvelä 1993. aastal. Aastatel 1993–1996 kandis see nime **Shamaani Duo** ja 1996–2003 **Shaman** ning esitas põhjasaamikeelset *folk metal*it.

## Liikmed
* Jonne Järvelä – laul, kitarr 
* Tuomas Rounakari – viiul
* Kalle "Cane" Savijärvi – kitarr 
* Matti "Matson" Johansson – trummid
* Jarkko Aaltonen – basskitarr
* Juho Kauppinen – akordion

## Diskograafia
### Stuudioalbumid
* *[[Idja]]*  (1999) (nime Shaman all)
* *[[Shamániac ]]* (2002) (nime Shaman all)
* *[[Spirit of the Forest]]* (2003)
* *[[Voice of Wilderness]]* (2005)
* *[[Tales Along This Road]]* (2006)
* *[[Tervaskanto]]* (2007)
* *[[Korven kuningas]]* (2008)
* *[[Karkelo]]* (2009)
* *[[Ukon Wacka]]* (2011)
* *[[Manala]]* (2012)
* *[[Noita]]* (2015)
* *[[Kulkija]]* (2018)
* *[[Jylhä]]* (2021)
* *[[Rankarumpu]]* (2024)

### Singlid
* "Keep On Galloping" (2008)
* "Vodka" (2009)
* "Ukon Wacka" (2010)
* "Metsälle" (2011)
* "Rauta" (2012)
* "Lempo" (2015)
* "Leväluhta" (2020)
* "Interrogativa Cantilena" (2022)
* "Krystallomantia" (2022)
* "Gotta Go Home" (2023)
Idja

"**Idja**" on soome ansambli Shaman esimene album. See ilmus 1999.

Albumil võib kuulda ka saami joigu. 

## Lood
# Ođđa máilbmi – 4.15
# Idja – 3.24
# Ulda – 4.23
# Vuojan – 4.33
# Riehču – 4.07
# Giella – 2.41
# Festet – 2.27
# Orbina – 3.59
# It šat duolmma mu – 3.26
# Ostir böö – 3.46
# Hunka lunka – 2.05
# Suollemaš bahčči – 3.03

## Välislingid
*Soomekeelne arvustus
Nõelaneeme hoovus

**Nõelaneeme hoovus** (ka *Agulhase hoovus*) on hoovus India ookeanis. Algab Mosambiigi ja Madagaskari hoovuse ühinedes. Hoovab mööda Aafrika kagukallast edelasse. Nõelaneeme juures põrkab kokku Läänetuulte hoovusega ja pöördub valdavalt itta, väike hulk vett pääseb ümber Nõelaneeme ja ühineb Benguela hoovusega.
Batani saared

**Batani saared** on saared Luzoni väinas. Pindala 209 ruutkilomeetrit. Saared on mägised ja vulkaanilised, kõrgus kuni 1008 meetrit. Kuuluvad Filipiinidele.
Sergei Bagapš

**Sergei Vassiljevitš Bagapš** (abhaasi keeles Сергеи Багаҧшь; 4. märtsil 1949 Suhhumi – 29. mail 2011 Moskva) oli osaliselt tunnustatud Abhaasia Vabariigi president.

Hariduselt oli ta agronoom. 1972 asus tööle eeterlikke õlisid tootva sovhoosi agronoomiaosakonna juhatajana.

1978 sai temast Gruusia Kommunistliku Partei Keskkomitee teabeosakonna juhataja asetäitja ning töölis- ja maanoorte osakonna juhataja asetäitja. 1980 sai ta Abhaasia oblastikomitee esimeseks sekretäriks, 1982 Otšamtširi rajoonikomitee esimeseks sekretäriks. 1992–1997 oli ta Abhaasia Vabariigi peaministri esimene asetäitja (seda ametikohta nimetati kuni 1993 Abhaasia ANSV Ministrite Nõukogu esimehe esimeseks asetäitjaks ja kuni 1995 Abhaasia Vabariigi Ministrite Nõukogu esimehe esimeseks asetäitjaks). 1997–1999 oli ta Abhaasia peaminister. Seejärel tõmbus ta poliitikast tagasi ja hakkas juhatama Abhaasia energiaettevõtet "Tšernomorenergo".

Esimest korda valiti Bagapš ametisse 3. oktoobril 2004 opositsioonikandidaadina. 29. oktoobril 2004 tunnistas Abhaasia ülemkohus valimised kehtetuteks, tühistades sellega oma varasema otsuse kuulutada Bagapš valimiste võitjaks. Ühtlasi kohustas ta keskvalimiskomisjoni korraldama kahe nädala jooksul uued valimised, aga nii kiiresti neid siiski ei korraldatud. 

Uued valimised toimusid 12. jaanuaril 2005. Nendel osales kaks kandidaati, Bagapš ja Rahvapartei liider Jakub Lakoba. Järgmisel päeval kuulutas keskvalimiskomisjon Bagapši võitjaks. 

12. detsembril 2009 toimunud presidendivalimistel valiti ta umbes 59 protsendiga häältest ametisse tagasi.

Tema ametiajal tunnustas Venemaa ametlikult Abhaasia iseseisvust ning otsustas temaga sõlmida diplomaatilised suhted ning abi- ja koostöölepingu.

Lõuna-Osseetia sõja ajal oli Bagapš Abhaasia sõjaväe ülemjuhataja. Abhaasia avas teise rinde, tõmmates osa Gruusia vägesid enda peale. Sõja tulemusena saavutas Abhaasia 12. augustil 2008 täieliku kontrolli Kodori oru üle, sundides Gruusia sõjaväe- ja politseiüksused sealt lahkuma.

Bagapš oli Abhaasia korvpalliföderatsiooni president. 

Ta oli abielus, peres on kaks last.

## Viited
Peruu hoovus

**Peruu hoovus** ehk **Humboldti hoovus** on hoovus Vaikses ookeanis. See hoovab mööda Lõuna-Ameerika läänekallast põhja kuni ekvaatorini, seal pöördub läände. Möödunud Galápagose saartest, muutub Lõunapassaathoovuseks. 

Peruu hoovus koosneb külmast veest, kus elab palju kalu. Mõnel suvel tõrjub El Niño Peruu hoovuse tagasi.